《饯海盐史后乐》
宋代·朱南杰

秦溪邑大号难治，后乐三年以德为。
海阔有楼还旧观，堂深无日不新诗。
虚舟只载来时物，实惠常教去后思。
相业真传公不忝，苍生况是望霖时。

作者简介：朱南杰，宋诗人。丹徒（今属江苏）人。理宗嘉熙二年（一二三八年）进士（明万历《丹徒县志》卷三）。淳祐六年（一二四六年）为海盐澉浦监酒。官满，摄华亭事。开庆元年（一二五九年）知溧水县，次年，改知清流县（《景定建康志》卷二七）。其诗多叙事理，质朴无文。有《学吟》一卷。事见集中有关诗。